《后圃石榴初为夏日所暴得秋雨所烂易落雀又从而窃之树间日以彫疏顾其馀尚可侑吾小饮因成一诗而摘取之》
宋代·郑刚中

初见累累小圃中，鼠偷雀啄树将空。久遭日暴皮先罅，未借霜寒子半红。

爽味尚堪供齿颊，清浆聊可润心胸。小篮亲摘提取便，聊得铺排荐饭钟。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。